**ה ס כ ם**

**שנערך ונחתם בתל אביב ביום לחודש \_\_\_\_\_\_ 2024   
  
  
 בין מחב"א - מרכז החישובים הבינאוניברסיטאי  
 [שתיקרא להלן, לשם הקיצור, בשם "מחב"א"]  
  
 לבין:  
 [שתיקרא להלן, לשם הקיצור, בשם "החברה"]  
  
  
הואיל**  ומחב"א פרסמה מכרז שמספרו 3-2023 להתאמה או פיתוח של תוכנה למערכת ניוד תעודות

מסמכי קרדיט אקדמי בין מוסדות, תוכנה שתבטיח פרטיות, שמירה והגנה נאותה לתעודות ומסמכי

קרדיט אקדמי שמנפיקות המוסדות להשכלה גבוהה לתלמידיהן ותאפשר העברה   
 בטוחה שלהן מתלמיד למוסד [להלן: "**התוכנה**" ו- "**המכרז**"].

**והואיל** והמכרז התייחס לאספקת התוכנה ואחזקתה ע"י החברה הזוכה הן למחב"א והן לתשע   
 האוניברסיטאות החברות בה,[להלן "**חברות** **מחב**"**א**"] כמו גם למכללות שיחפצו בכך ובעתיד אף   
 גופים נוספים שעמהם עשויה מחב"א להתקשר בנדון [להלן: **"חברות מחב"א ולקוחותיה"**].  
  
**והואיל** והחברה הגישה הצעה למכרז זה המצ"ב כנספח ב' [להלן: "**ההצעה**"] וקיבלה הודעה מועדת   
 המכרזים של מחב"א בדבר זכייתה במכרז.  
  
**והואיל** וברצון הצדדים להסדיר את ה

שירותים שתתן החברה למחב"א ולחברות מחב"א, סוגם, היקפם, היקף   
 הצוותים שיתנו שירותים אלה ורמתם, רמת השירותים, התמורה שתשולם עבורם וכל הקשור והכרוך   
 בכך, הכול כמפורט בהסכם זה לעיל ולהלן,  
  
  
**לפיכך הותנה והוסכם בין הצדדים כדלהלן**1. [א] המבוא להסכם זה מהווה חלק בלתי נפרד ממנו,  
  
 [ב] הנספחים שלהלן מצורפים להסכם ומהווים חלק בלתי נפרד ממנו -  
  
 נספח א' – המכרז.  
 נספח ב' – ההצעה   
 נספח ג' – כתב סודיות   
 נספח ד' – נספח ביטוח  
 נספח ד'1 –אישור ביטוחי החברה

נספח ה' – נספח התמורה  
 נספח ו' - אבטחת מידע

2. [א] המכרז מהווה חלק בלתי נפרד של הסכם זה והוראותיו מחייבות את החברה יחד עם הוראות הסכם   
 זה. ההוראות שנכללו בהסכם זה נכללו בו על מנת להקל על התמצאות הצדדים בדרישות המכרז   
 ואין בהכללתן בהסכם זה כדי לצמצם את דרישות המכרז.  
  
 [ב] במקרה של סתירה בין הוראות הסכם זה להוראות המכרז ו\או להצעה יהיו הוראות הסכם זה   
 עדיפות. במקרה של סתירה בין הוראות המכרז להצעה יהיו הוראות המכרז עדיפות.  
  
3. החברה מצהירה בזאת כי:  
  
 [א] היא חברה העוסקת בהתאמה ו/או בפיתוח של תוכנות מהסוג הנדרש במכרז.  
  
 [ב] היא בעלת כוח אדם מקצועי ומיומן בהיקף המאפשר לה להקצות לשירותים נשוא הסכם זה את כל  
 הצוותים הנדרשים לביצוע התחייבויותיה כפי שנדרש במכרז.  
  
 [ג] היא מתחייבת להשתמש אך ורק בתוכנות מקוריות בין כאלה שבבעלותה ובין כאלה שהיא   
 מורשה בדין, לעשות בהן שימוש.   
  
 [ד] היא מתחייבת ללמוד ולהכיר את מערכי המחשוב של מחב"א וחברות מחב"א ומסוגלת לספק תוכנה   
 שתתאם למערכים אלה.   
 [ה] ידוע לה ומוסכם עליה כי מחב"א מתקשרת בהסכם זה הן מטעם עצמה והן מטעם חברות מחב"א   
 ולקוחותיה וכי יהיה עליה לספק את התוכנה נשוא הסכם זה הן למחב"א והן לכל אחת מחברות   
 מחב"א ולקוחותיה שתבחר לשכור אותה או לרכשה. מכירה או השכרה של התוכנה לגופים נוספים   
 תעשה אך ורק באישור מחב"א מראש ובכתב.

[ו] ידוע לה שאין בהתקשרות זו כדי לחייב את מחב"א ו\או את חברות מחב"א ולקוחותיה לרכוש או לשכור   
 את התוכנה ולכן כל האמור להלן בהסכם זה יתייחס רק לאותם הגופים שיבחרו להתקשר עם החברה.

4. החברה מצהירה בזאת כי ידוע לה ומוסכם עליה כי על התוכנה לענות לכל הדרישות המפורטות בחלקיו   
 השונים של המכרז – ובמיוחד, אך מבלי לגרוע מכלליות האמור לעיל, אלה המפורטות בסעיפים 1.4, 1.5, 1.7 ו-1.8 ובנספח 0.7 במפרט הטכני ובנספח אבטחת המידע המצורפים למכרז ומהווים חלק בלתי נפרד ממנו.  
החברה מצהירה בזאת כי ידוע לה ומוסכם עליה כי נדרשת ערבות ביצוע בסך בגובה של 100,000 ש"ח שתהיה תקפה עד תום 6 חודשים ממועד השלמת הפיתוח והאינטגרציה ב-3 המוסדות.

5. עם חתימת הסכם זה תמציא החברה למחב"א פירוט של מנהל הפרויקט, ארכיטקט או ראש צוות   
 תוכנה ושל חבר צוות התוכנה ותדאג לכך שכישורי כל אחד מאלה לא יפלו מהכישורים הנדרשים במכרז.

העובדים הנ"ל יועסקו בפרויקט עד השלמתו אלא אם כן החליטו לעזוב את החברה ואזי מחויבת החברה להעמיד בתוך 14 ימי עסקים עובדים חלופים בעלי כישורים דומים לפחות .  
  
מחב"א תהיה רשאית לראיין את המנהל, ראש הצוות וחברי הצוות, לבצע בדיקות אמינות לגביהם ולבקש להחליף מי מהם אם לא יענו, לדעתה, לצרכי הפרויקט.  
  
מובהר בזאת מפורשות כי מנהל הפרויקט יפעל על פי הנחיות נציג מחב"א וכי הוא לא ינקוט בשום יזמה שיש בה בכדי לסכן את עמידת הפרויקט ביעדיו , באיכות הנדרשת ו\או בלו"ז המתוכנן אלא בתאום עם נציג מחב"א ובהסכמתו.

6. במידה והחברה תבחר לחבור לקבלן משנה היא תהיה רשאית לעשות זאת בכפוף לעמידת החברה עצמה

בכל הדרישות הנקובות במכרז באשר להתקשרות שכזו.   
   
7. החברה מודעת לכך שאיכות חברי הצוות שיוצעו על ידה הינם נושא מהותי ולכן מתחיבת להקצות למתן   
 שירותיה אנשים לפחות בהיקף וברמה הנדרשים במכרז.

[א] תרצה החברה, או תאלץ היא, להחליף מנהל פרויקט או ראש צוות**,** יהיה עליה למסור את פרטי   
 המחליף, ופרטי ניסיונו למחב"א ולקבל את אישורה.  
  
 [ב] תרצה החברה, או תאלץ היא, להחליף חבר צוות תודיע על כך למחב"א, בתוך 10 ימים ממועד החילוף

המתוכנן ותצרף להודעה קורות חיים (CV) של חבר הצוות המחליף.  
  
8. השירותים שתיתן החברה למחב"א ולחברות מחב"א יתחלקו לכמה סוגים ויכללו את כל אלה המפורטים

להלן:  
  
 **[א] שירותים בשלב ההתאמה או הפיתוח** [פירוט נוסף **ומחייב** בגוף המכרז] [1] עם חתימת הסכם זה תוקם **ועדת** **פיתוח** בראשות נציג מחב"א ובהשתתפות נציגי המוסדות,   
 ארכיטקט הספק, ונציגים נוספים לפי הצורך.[2] ועדת הפיתוח תתכנס על פי הצורך ולפחות אחת לשבועיים ותפקידיה יהיו -  
   
 [א]. אישור תוכנית העבודה האמורה בס"ק 4 שלהלן ואישור הכנסת שינויים בה.  
 [ב]. מעקב שוטף אחר ביצוע שלבי הפרויקט  
 [ג]. מעקב אחר החלטות מול ביצוע.  
 [ד]. הקצאה ובקרת משאבים  
 [ה]. ניהול סיכונים.  
 [ו]. בקרת עמידה ב-SLA [3] בסמוך לאחר חתימת הסכם זה תגיש החברה תגיש לאישור מחב"א אפיון מפורט של המוצר   
 שבדעתו להתאים או לפתח , כולל פירוט של ארכיטקטורת המוצר, הכלים הטכנולוגיים והממשקים   
 הגרפיים שלו.  
  
 [4] עם אישור האפיון האמור לעיל תגיש החברה לאישור מחב"א תוכנית עבודה מפורטת - שתכלול   
 אבני דרך - להתאמת התוכנה או פיתוחה. תוכנית עבודה כאמור תהיה בת לא יותר משישה   
 חודשים לאחר שהחברה מתחייבת בזאת להשלים את ההתאמה או הפיתוח תוך 6 חודשים   
 ממועד אישור תוכנית העבודה.  
  
 [5] **פיצויי בגין איחור -** מוסכם בזאת מפורשות כי החברה תשלם למחב"א פיצויי בסכום השווה ל-1%  
 מעלות ההתאמה או הפיתוח לכל יום עבודה שבו תאחר בהשלמת אבן דרך זאת עד   
 לתקרה של 16% מעלות כאמור בגין איחור של כל חודש ימים. ואולם, מוסכם בזאת מפורשות כי כל  
 תשלומי הפיצויים יבוטלו במידה והחברה תשלים את הפרויקט במועד שנקבע בלוח הזמנים.  
   
 למען הסר ספק מובהר בזאת כי מחב"א תהיה זכאית לקזז את סכום הפיצוי מסכום התמורה וכן כי   
 החברה לא תחויב בתשלום הפיצוי האמור בגלל איחור שיגרם עקב כוח עליון או באשמת מחב"א  
 או מי מחברותיה.   
  
 [6] החברה תהיה אחראית לבדה ללוגיסטיקה, אמצעי התקשורת וארגון העבודה של עובדיה.   
  
 [7] עם השלמת ההתאמה או הפיתוח של התוכנה תבצע החברה מבחני מסירה למוצר כולל בדיקות   
 תפעוליות לכלל עבודת המערכת, בדיקות הגדרות וחוקים שהוגדרו ובדיקות עומסים. אופן עריכת   
 הבדיקות ואופיין יקבע מראש, בהסכמה, בין החברה למחב"א**.** החברה תמציא למחב"א את כל   
 תוצאות מבחני המסירה.[8] עם השלמת מבחני המסירה יקיים הספק בפיקוח מחב"א מבחני קבלה שיכללו בדיקות תפעוליות,

בדיקות הגדרה במערכת, בדיקות אבטחת מידע ופרטיות, בדיקות ביצועים ועומסים.

יעלו הבדיקות יפה, תאשר מחב"א לחברה את קבלת המערכת .[9] **תקופת האחריות –** לאחר אישור הקבלה שתוציא מחב"א בכתב, סיום אינטגרציה ב-3 מוסדות,

והעלאת המערכת לסביבת הייצור של שלושה מוסדות ראשונים, תחל תקופת אחריות בת 12 חודשי

לוח גרגוריאני שבמהלכה תיתן החברה את כל שירותי התחזוקה וזאת ללא כל תוספת תשלום. **[ב] שרותי הדרכה ואינטגרציה** [פירוט נוסף **ומחייב** בגוף המכרז][1] החברה מתחייבת בזאת ליתן למחב"א ולכל מוסד שירכוש או ישכור את התוכנה 3 ימי הדרכה על   
 המערכת, במועד שיתאים למוסד וזאת מבלי לגבות תשלום בגינו.  [2] החברה תספק למחב"א ולמוסדות את המערכת עם חומרי ההדרכה והתיעוד המפורטים במכרז

ועם תוכנת סימולציה שתאפשר את בדיקות הסימולציה האמורות בחלק המכרז העוסק בנושא זה.  
  
 [3] החברה תעמיד, ללא כל תשלום נוסף, לרשות שלושת המוסדות הראשונים שישכרו ו/או ירכשו את

התוכנה, שירותי תמיכה באינטגרציה של המוסד עם ממשקי ה-API, שירותים שיכללו

מומחה זמין בימים א' עד ה' בין השעות 8:00 – 17:00 וזאת עד שיתקבל מהמוסדות האמורים

אישור כי האינטגרציה הסתיימה לשביעות רצונם. מתן שירותי תמיכה באינטגרציה למוסדות נוספים

יעשו בתשלום בשיעור כמפורט בהצעה.   
 **[ג] שרות ותחזוקה** [פירוט נוסף **ומחייב** בגוף המכרז]   
  
 [1] החברה אחראית לטפל ולפתור תקלות, ליקויים, באגים ועדכונים שונים הן בתקופת האחריות [ללא

תשלום] והן בכל משך יתרת תקופת ההתקשרות [בתשלום] וזאת ברמת שירות גבוהה, ובהתאם לסוגי

התקלות ולוח הזמנים [זמני תגובה] המפורטים להלן   
  
 [א] בתקלה משביתה תחל החברה לטפל לא יאוחר מאשר שעתיים מרגע הדיווח ותמשיך לטפל   
 בה, 24 שעות ביממה, עד לפתרונה.  
  
 [ב] בתקלה שאינה משביתה תחל החברה לטפל בתוך יום עבודה ממועד קבלת הדיווח בגינה   
 ותמשיך לטפל בה עד לפתרונה בשעות העבודה הרגילות אצלה.   
  
 [ג] מחב"א היא שתקבע, לפי שיקול דעתה המוחלט והבלעדי, את חומרת התקלה והיא תהיה   
 רשאית לשנות ההגדרה שתקבע.  
  
 [2] מוסד יחל לשלם דמי תחזוקה רק לאחר סיום ואישור בדיקות הקבלה של האינטגרציה על ידי   
 המוסד ומחב"א ולאחר שתסתיים תקופת האחריות.

[3] **פיצויים -**  מוסכם בזאת כי בגין כל שעת איחור בטיפול בתקלה משביתה ו/או הפסקת הטיפול בה

לפני תיקונה, תחויב החברה בתשלום פיצויי בסכום השווה ל-0.3% התחזוקה   
 השנתית ואילו בכל מקרה של איחור איש טכני לקריאה דחופה תשלם החברה פיצויי של 1% מעלות   
 כאמור.  
  
 החברה לא תחויב בכל פיצויי בגין פיגור שמקורו בכוח עליון או כזה שנגרם באשמת מחב"א או מי

מחברותיה.   
  
 [4] השירות יינתן למחלקות ה-IT של המוסדות על ידי אנשים טכניים.

חלון השירות למוקד התמיכה יהיה בשעות 09:00-17:00 שעון ישראל בימי העבודה והמענה   
 בשירות התמיכה יהיה מענה טכני מקצועי.

שירות לתקלה משביתה - במקרה של מענה קולי או הודעת טקסט תחזור החברה ללקוח תוך 30

דקות לכל היותר כשזמן ה-Open לצורך חישוב SLA יהיה זמן השיחה האחרונה.  
   
 [5] השירות עבור ה-API יינתן למחלקות ה-IT של המוסדות על ידי אנשים טכניים עם מומחיות   
 והיכרות שלAPI ואילו השירות עבור אתר האינטרנט יינתן למחלקות ה-It. למחלקות הרישום   
 ולמשתמשים במוסדות שירכשו את השירות.  
  
 [6] החברה תנהל יומן שבו תתעד כל תקלה, לרבות מועד קבלת הדיווח עליה, סוגה, סוג הטיפול בה

ומועד השלמת תיקונה. החברה תדווח למחב"א, מיד עם תחילת הטיפול בתקלה, על מועד סיום   
 הטיפול הצפוי, ועם סיום הטיפול על מקור התקלה וכיצד היא תוקנה.  
  
 [7] החברה מתחייבת בזאת לבצע באופן שוטף, ואחת לשנה לפחות, עדכוני גרסאות של רכיבי   
 המערכת. עדכון כאמור יעשה במסגרת תחזוקת המערכת ועלותו תיכלל במחיר התחזוקה.   
  
 [8] החברה תהיה רשאית להגיש למחב"א, מזמן לזמן, הצעות להכנסת שיפורים, שינויים, פיתוחים,   
 הרחבות, ו/או שדרוגים למערכת. כל הצעה כאמור תכלול או את הסכום המבוקש עבור ביצועה. או   
 תקרת שעות לביצוע [לפי סוגי תפקידים], את המחיר לשעה של כל בעל תפקיד, ולוח זמנים לביצוע.

החברה לא תבצע איזה שירות מאלה המפורטים בס"ק זה אלא אם תקבל הזמנה מאחת הסוגים   
 שפורטו לעיל, חתומה על ידי מחב"א.  
  
 [9] החברה תהיה רשאית להסב את הסכם התחזוקה לספק אחר ובלבד שבמקרה זה מחב"א   
 והמוסדות יקבלו את מלוא זכויות השימוש בתוכנה כולל קוד מלא.  
  
 [10] במקרה של הפרדות מחב"א והמוסדות מהחברה יקבלו מחב"א והמוסדות מידע, הדרכה וגישה   
 שיאפשרו להם יכולת עצמאית להמשך תפעול של המערכת ובמקביל מתחייבת החברה בזאת   
 להתנתק מנתוני המערכת.   
  
 [11] בסמוך לאחר חתימת הסכם זה יקימו הצדדים **ועדת** **היגוי** בראשות נציג מחב"א ובהשתתפות

נציגים של המוסדות, סמנכ"ל הספק ונציגים נוספים מטעמו לפי הצורך.  
 ועדת ההיגוי תכונס, בשנה הראשונה, אחת לחודשיים ולאחר מכן על פי הצורך ותפקידיה העיקריים

יהיו -   
 [1] בקרה תקופתית על עמידה ביעדי המערכת.  
 [2] ניהול סיכונים למערכת.  
 [3] שינויים מהותיים בהיקף ההתקשרות והתאמות תקציביות

[4] כתובת להסלמה למקרה של אי הסכמה  
   
9. [א] החברה תפעל בשיתוף פעולה מלא עם הממונה על הפרויקט מטעם מחב"א.  
  
 [ב] למחב"א תהיה בעלות מלאה על התוכנה שתפתח החברה עבורה על פי הסכם זה, או, בעלות מלאה   
 על ההטמעות שתעשה החברה בתוכנה שתתאים החברה לצרכי מחב"א מכוח הסכם זה.  
  
 [ג] הבעלות - לצרכי חוק הגנת הפרטיות - על המאגר של התעודות ומסמכי האקרדיטציה שיכללו   
 מזמן לזמן, בפרויקט תהיה של החברה והמוסדות שמסמכיהן ייכללו בה ומחב"א לא תחשב לבעלים   
 של מאגר זה.

10.[א] מובהר בזאת כי בין מחב"א ו/או המוסדות החברים לבין חברי הצוותים של החברה לא יתקיימו יחסי   
 עובד ומעביד והחברה היא המעסיקה הבלעדית של חברי צוותים אלה.  
  
 [ב] החברה תהיה אחראית לשלם לחברי הצוותים את מלוא שכרם וכל זכות המגיעה להם על פי הוראות   
 הדין, לרבות תשלום חופשה, הבראה, הפרשות סוציאליות, פיצויי פיטורין ותשלומי ביטוחי   
 בריאות וביטוח לאומי.  
  
 [ג] החברה מתחייבת בזאת לפצות ולשפות את מחב"א וכל אחת מחברות מחב"א על כל סכום – לרבות   
 הוצאות משפט ושכ"ט עו"ד - שתחויב מחב"א או מי מחברות מחב"א לשלמו למי מחברי הצוותים   
 של החברה כתוצאה בתביעה שעילתה טענה של חבר צוות החברה כי במתן שירותיו במסגרת   
 הסכם זה היה הוא לעובד מחב"א ו/או לעובד מי מחברות מחב"א ו\או בגין כל תביעה שעילתה   
 פעילותו מול מחב"א וחברותיה.

11. [א] החברה מתחייבת כי היא, עובדיה ומשמשיה ישמרו על סודיות מוחלטת בכל הנוגע למידע שאינו   
 נחלת הכלל - הנוגע למחב"א וחברות מחב"א שיגיע לידיה, בכל צורה שהיא, במהלך מתן שירותיה.

ראה כתב סודיות שעליו נדרשת החברה לחתום [נספח ג'].   
  
 [ב] החברה מתחייבת בזאת כי היא, וכל עובדיה ומשמשיה לא יפרסמו כל פריט מידע הקשור לפעילות   
 שלה במחב"א ו/או בחברות מחב"א. החברה מתחייבת בזאת כי היא, עובדיה ומשמשיה לא   
 יפרסמו כל דעה או מידע ביחס לשירות ותוצאותיו בתקשורת ו/או ברשתות החברתיות, לא יצלמו   
 סרטונים בקמפוסים השונים ולא ישתמשו בשירותים אלה לצרכי פרסום ו\או הצגת יכולות מול לקוחות   
 פוטנציאליים.  
  
 [ג] החברה מתחייבת בזאת שלא להעביר מידע בערוצים פנימיים [ערוצי תקשורת בין חברי צוות לבין

פנים ארגון החברה] ללא אישור מוקדם מטעם מנהל אבטחת המידע של המוסד הרלבנטי.  
  
 [ד] כל העברת מידע למדיה תקשורתית ו/או חברתית, בכל צורת פרסום [מודפסת, אלקטרונית וכו'],   
 בכל נושא, לרבות – אך מבלי לגרוע מכלליות האמור לעיל – המכרז והתקשרות זו, תעשה אך ורק על   
 ידי דוברות מחב"א ו/או דוברות אחת מחברות מחב"א.  
  
12. [א] החברה מקבלת על עצמה אחריות כלפי מחב"א וכל אחת מחברות מחב"א לכל אובדן ו/או נזק לגוף   
 ו/או לרכוש ו/או כל נזק ישיר ועקיף אחר, שיגרמו למחב"א מי מחברות מחב"א, לעובדיהם,   
 תלמידיהם ולקוחותיהם, כתוצאה מפעילות של החברה, עובדיה ו/או עובדי קבלני משנה שלה   
 שאירעו במהלך ו/או עקב מתן השירותים נשוא הסכם זה.

[ב] החברה מקבלת בזאת על עצמה, כלפי מחב"א וכל אחת מחברות מחב"א, את האחריות לכל אובדן   
 ו/או נזק לגוף ו/לרכוש שיגרמו לעובדיה ו/או לעובדי קבלני המשנה שלה במהלך ו/או בקשר עם ביצוע   
 השירותים נשוא הסכם זה ואשר אינם נובעים ממעשה או מחדל רשלניים ו/או זדוניים של מחב"א, מי   
 מחברות מחב"א ו/או מי מעובדיהם.   
  
 [ג] החברה פוטרת בזאת את מחב"א וכל אחת מחברות מחב"א מכל אחריות לאובדן ו/או נזק כאמור   
 בסעיף קטן [ב] דלעיל והיא מתחייבת לפצות ולשפות את מחב"א וכל אחת מחברות מחב"א בגין כל   
 סכום שמי מהן תחויב לשלם בפסק דין סופי בגין מעשה ו/או מחדל מאלה האמורים בס"ק הנ"ל לרבות   
 הוצאות משפט סבירות.   
  
13. מבלי לגרוע מאחריות החברה בהתאם להסכם ו/או לדין, החברה מתחייבת בזאת לדאוג, על חשבונה,

לכיסוי ביטוחי – משך כל תקופת ההתקשרות – מסוגים, בהיקפים ובתנאיםהמפורטים בנספחי הביטוח

המצורפים להסכם זה ומהווים חלק בלתי נפרד ממנו [נספחים **ד' וד'1**] וזאת על ידי מבטח מורשה

ישראלי.

החברה תמציא למחב"א, אם תתבקש לכך על ידה, אישורים בדבר קיום הביטוחים האמורים בנספחי  
 הביטוח.

14**.** שיעורי התמורה – הן להתאמת או פיתוח התוכנה והן לשירות ולתחזוקה – מועדי, שיעורי ואופן   
 תשלומה [המבוססים על הוראות הפרק החמישי למכרז] מפורטים בנספח התמורה המצורף להסכם זה   
 ומהווה חלק בלתי נפרד ממנו [**נספח** **ה'**].   
  
15 . על אף האמור בכל דין החברה לא תהיה רשאית להמחות ו/או להסב את זכויותיה ו/או התחייבויותיה   
 שעל פי הסכם זה אלא אם כן תקבל אישור להסבה ו/או המחאה כאמור מראש ובכתב ממחב"א.   
  
16. [א] תחילתו של הסכם זה ביום והוא יעמוד בתוקפו למשך תקופת ההתאמה או הפיתוח   
 ועוד 12 חודשי תקופת האחריות לאחר סיומה של זו [להלן:"**התקופה המקורית"].**  
  
 [ב] מחב"א תהיה רשאית להאריך, בהודעה בכתב, את תוקפו של הסכם זה, בכל פעם לתקופה של   
 שנה או יותר וזאת עד לתקופה מקסימלית של עשר [10] שנים. 90 יום לפני תום התקופה המקורית

או כל תקופה מוארכת יהיה על החברה לברר עם מחב"א האם בדעתה להאריך את תוקף ההסכם

ואם כן לאיזו תקופה. מאידך, הספק מתחייב להציע למחב"א את שירותי

התחזוקה במשך כל התקופה הנ"ל, בהתאם להנחיות מחב"א.  
  
 [ג] תאריך מחב"א את ההסכם אל מעבר לתקופה המקורית תהיה היא רשאית להפסיקו, בכל עת,   
 במתן הודעה מוקדמת בכתב, של 90 יום מראש וזאת מבלי שיהיה עליה לנמק ביטול כאמור ומבלי   
 שיהיה עליה לשלם כל תמורה עבור התקופה המבוטלת.   
   
 [ד] תביא מחב"א את ההסכם לכלל סיום משום שהחברה לא תעמוד בתנאי השירות המפורטים בהסכם   
 זה ונספחיו, יהיה על החברה לפצות את מחב"א בגין כל נזק שייגרם לה מאי עמידה בתנאים ו/או   
 מהפסקת השירות.   
  
17. [א] מוסכם בזאת כי כל חילוקי דעות בין הצדדים יועברו להכרעת בורר, דן יחיד, שזהותו תיקבע בהסכמה   
 בין הצדדים, ובהעדר הסכמה, בתוך 7 ימים מיום שתבוא דרישה למינוי בורר כאמור, שזהותו תיקבע   
 על ידי נציג לשכת עורכי הדין.  
  
 [ב] הבורר יהיה פטור מדיני הראיות וסדרי הדין הנהוגים בבתי המשפט ויהיה מוסמך לנהל את הדיונים   
 באופן שיראה לו יעיל ונכון ובלבד שישמרו כללי הצדק הטבעי. הבורר ינמק את החלטותיו.  
  
 [ג] לא יהיה בהעברת חילוקי דעות להכרעת הבורר כדי להקנות לחברה זכות לעכב, בכל צורה שהיא, את   
 המשך ביצוע הסכם זה ו/או את המשך מתו שירותי התחזוקה.  
  
18. הודעות שיש למסור על פי הסכם זה ישלחו לכתובות הצדדים או לכתובות המייל שלהם האמורות להלן.  
  
19. כתובות הצדדים לצרכי הסכם זה הנן:  
  
 [א] מחב"א – כתובת:  
  
 כתובת מייל:  
  
  
 [ב] החברה – כתובת:  
  
 כתובת מיל:  
  
  
  
 **ולראיה באו הצדדים על החתום**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**  
 מחב"א החברה   
  
  
  
  
 **נספח א' – המכרז**

**נספח ב' – ההצעה**

**נספח ג' – כתב סודיות**

הואיל ומרכז החישובים הבינאוניברסיטאי (להלן: "מחב"א") התקשרה עם הספק להתאמה או פיתוח של תוכנה למערכת ניוד תעודות מסמכי קרדיט אקדמי בין מוסדות ובין תלמיד למוסד ואחזקת תוכנה זו, עבורה ועבור לקוחותיה כמפורט בהסכם שהתחייבות זו הינה נספח לו (להלן: "**השירותים**" ו"**ההסכם**" בהתאמה);

אני הח"מ \_\_\_\_\_\_\_\_\_\_\_, מורשה החתימה של הספק, מתחייב בזאת בשם הספק:

1. בהתחייבות זו:
2. "**מידע**" - כל מידע (information), ידע (know- how), ידיעה, מסמך, תכתובת, תכנית, נתון, מודל, חוות דעת, מסקנה וכל דבר אחר הנוגע לפעילותו העסקית של המזמין ו/או למתן השירותים לפי הסכם זה בין בכתב ובין בע"פ או בכל צורה או דרך של שימור ידיעות בצורה חשמלית או אלקטרונית או אופטית או מגנטית או אחרת, בין שהתגבש לכדי תוצר שימושי ובין שהוא תוצר ביניים במסגרת תהליך הכנת תוצר שימושי.
3. "**סוד מקצועי**" - כל מידע הנוגע חמצבם ו/או לעסקיהן ו/או פעולותיהם ו/או שיטות עבודותיהם של מחב"א,חבריה ולקוחותיה אשר יגיע לידי הספק בקשר למתן השירותים, בין אם נתקבל במהלך מתן השירותים או לאחר מכן, לרבות מידע אשר יימסר ע"י מחב"א או כל גורם מטעמו, או מידע שהכין הספק לצורך קיום התחייבויותיו בהתאם להסכם, ולרבות מידע שהוא סוד מסחרי כמשמעו בחוק עוולות מסחריות, התשנ"ט-1999, אך למעט מידע העונה על לפחות אחד מהתנאים שלהלן:
4. הוא בגדר נחלת הכלל;
5. יש למוסרו על פי כל דין, לרבות פניה מצד גוף או רשות מוסמכים;
6. הוא היה ידוע לספק קודם לחתימה על ההסכם, שלא עקב הפרה של התחייבות לשמירה על סודיות.
7. לשמור בסודיות גמורה ולא לגלות, להעביר, למסור, להביא לידיעת צד ג' כלשהו או לעשות כל שימוש, בין עצמי ובין ביחד עם או עבור אחרים, בין במישרין ובין בעקיפין, בין בארץ ובין בחו"ל, בכל סוד מקצועי, ללא קבלת הרשאה מוקדמת ומפורשת בכתב מאת מחב"א. למען הסר ספק ומבלי לגרוע מכלליות האמור, התחייבותי זו חלה גם על מידע בנוגע לפעולותיהם של מחב"א ולקוחותיה, עסקיהם, ספקיהם, מצבם, שיטות העבודה הנהוגות אצלם וכיו"ב. הספק יהיה רשאי לשתף במידע סודי עובדים וקבלני משנה הנדרשים לצורך ביצוע ההסכם ובלבד שיעשה כן רק לאחר שיחתמו על הסכם סודיות.
8. להחזיק כל סוד מקצועי במקום מתאים ושמור, באופן ובאמצעים זהים לאלו בהם נוקט הספק לשמירת הסודות המקצועיים שלו, על מנת למנוע מסודות מקצועיים להגיע לידי מי שלא הוסמך לקבלם.
9. לא לעשות כל שימוש בסודות מקצועיים שלא למטרות ביצוע התחייבויותיו של הספק בהתאם להסכם, כולל ביצוע שכפולים, העתקים וכו' שלא למטרות אלה.
10. להחתים כל קבלן משנה או מי שנמנה על צוות הפרויקט ומתן השירותים על טופס הצהרת סודיות מקביל.
11. ידוע לספק כי עפ"י סעיף 118 לחוק העונשין התשל"ז-1977, גילוי מידע כאמור שלא לפי סמכות שבדין, מהווה עבירה פלילית, וכי האיסור המפורט בסעיף חל גם על עובדים של הספק.
12. אין באמור בהתחייבות זו כדי לגרוע מהוראות ההסכם; התחייבות זו באה להוסיף ולא לגרוע על האמור בהסכם.
13. הוראות התחייבות זו, על סעיפיה הקטנים, תמשכנה להיות בתוקף הן בתקופת ההסכם והן במשך 3 שנים לאחר מכן.
14. למונחים בהתחייבות זו תהיה המשמעות שניתנה להם בהסכם, אלא אם הוגדר במפורש אחרת.

**ולראיה באתי על החתום:**

**נספח ד' – נספח ביטוח**

1. מבלי לגרוע מאחריות החברה על פי הסכם זה או על פי כל דין, על החברה לערוך ולקיים, על חשבון החברה, למשך כל תקופת ההסכם וכל עוד אחריות החברה קיימת (ולעניין ביטוח אחריות מקצועית משולב חבות המוצר, למשך חמש שנים נוספות לאחר תום תקופת ההסכם), את הביטוחים המפורטים באישור עריכת הביטוח המצורף להסכם זה **כנספח ד'1**, והמהווה חלק בלתי נפרד ממנו (להלן: **"ביטוחי החברה"** ו**"אישור עריכת הביטוח"**, לפי העניין), אצל חברת ביטוח מורשית כדין בישראל.

נוסחי הפוליסות- על החברה לוודא כי חריג "רשלנות רבתי" יבוטל בכל ביטוחי החברה (אין באמור כדי לגרוע מזכויות המבטחים על פי הדין).

1. ללא צורך בכל דרישה מצד מחב"א, על החברה להמציא לידי מחב"א, לפני תחילת מתן השירותים וכתנאי מוקדם להתקשרות או לכל תשלום על חשבון התמורה, את אישור עריכת הביטוח, כשהוא חתום בידי המבטח. כמו כן, מיד בתום תקופת הביטוח, על החברה להמציא לידי מחב"א אישור עריכת ביטוח מעודכן, בגין חידוש תוקף ביטוחי החברה לתקופת ביטוח נוספת, ומדי תקופת ביטוח, כל עוד הסכם זה בתוקף ו/או לתקופה נוספת כמפורט בסעיף 1 לעיל.

בכל פעם שמבטח החברה יודיע למחב"א, כי מי מביטוחי החברה עומד להיות מבוטל או עומד לחול בו שינוי לרעה, כאמור בסיפא לאישור עריכת הביטוח, על החברה לערוך את אותו הביטוח מחדש ולהמציא אישור עריכת ביטוח חדש, לפני מועד הביטול או השינוי לרעה בביטוח כאמור.

1. מובהר כי גבולות האחריות הנדרשים במסגרת ביטוחי החברה הינם בבחינת דרישה מזערית, המוטלת על החברה, שאין בה כדי לגרוע מכל התחייבות של החברה לפי ההסכם ו/או על פי כל דין, ואין בה כדי לשחרר את החברה ממלוא החבות על פי הסכם זה ו/או על פי דין, ולחברה לא תהיה כל טענה כלפי מחב"א או מי מטעם מחב"א, בכל הקשור לגבולות האחריות כאמור.
2. למחב"א תהא הזכות, אך לא החובה, לבדוק את אישור עריכת הביטוח, שיומצא על ידי החברה כאמור לעיל, ועל החברה לבצע כל שינוי, תיקון, התאמה או הרחבה, שיידרשו על מנת להתאים את ביטוחי החברה להתחייבויות החברה על פי הסכם זה.
3. מוצהר ומוסכם כי זכויות מחב"א לעריכת הבדיקה ולדרישת השינויים כמפורט לעיל, אינן מטילות על מחב"א או על מי מטעם מחב"א כל חובה או כל אחריות שהיא לגבי ביטוחי החברה, טיבם, היקפם, ותוקפם, או לגבי העדרם, ואין בהן כדי לגרוע מכל חובה שהיא, המוטלת על החברה על פי הסכם זה או על פי כל דין, וזאת בין אם נדרשה עריכת שינויים כמפורט לעיל ובין אם לאו, בין אם נבדק אישור עריכת הביטוח ובין אם לאו.
4. החברה פוטרת את מחב"א ואת הבאים מטעם מחב"א מאחריות לכל אובדן או נזק לרכוש או ציוד כלשהו, המובא על ידי החברה או מי מטעם החברה לחצרי מחב"א ו/או המשמש לצורך מתן השירותים (לרבות כלי רכב), ולא תהיה לחברה כל טענה, דרישה או תביעה כלפי הנזכרים לעיל בגין אובדן ו/או נזק כאמור, ובלבד שהפטור כאמור לא יחול כלפי מי שגרם לנזק בזדון.
5. בכל ביטוח רכוש שייערך על ידי החברה, ייכלל סעיף בדבר ויתור המבטח על זכות התחלוף כלפי מחב"א וכלפי הבאים מטעם מחב"א; הוויתור על זכות התחלוף כאמור לא יחול לטובת אדם שגרם לנזק בזדון.
6. מבלי לגרוע מכל הוראה מהוראות הסכם זה לעניין הסבת ההסכם, ובמקרה בו השירותים או חלק מהם יינתנו על ידי קבלני משנה מטעם החברה, על החברה לדאוג כי בידי קבלני המשנה פוליסות ביטוח נאותות בהתאם לאופי והיקף ההתקשרות עמם.

מובהר בזאת, כי על החברה מוטלת האחריות כלפי מחב"א ביחס לשירותים במלואם, לרבות שירותים שניתנו או אמורים היו להינתן על ידי קבלני משנה .

1. **נספח הביטוח הינו מעיקרי ההסכם והפרתו מהווה הפרה של ההסכם.** על אף האמור לעיל, אי המצאת אישור עריכת הביטוח במועד לא תהווה הפרה יסודית, אלא אם חלפו 10 ימים ממועד בקשת מחב"א מאת החברה בכתב, להמצאת אישור עריכת הביטוח כאמור.

**נספח ד'1- אישור ביטוחי החברה**

| אישור קיום ביטוחים | | | | | | | תאריך הנפקת האישור (DD/MM/YYYY) | |
| --- | --- | --- | --- | --- | --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | | | | | | |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | | המבוטח/המועמד לביטוח\*\* | | אופי העסקה והעיסוק המבוטח\* | | מעמד מבקש האישור\* | |
| מחב"א - מרכז החישובים הבינאוניברסיטאי | חברות האם ו/או חברות בנות ו/או חברות קשורות | | שם | | **אופי העסקה:**  **נדל"ן**  **שירותים**  **אספקת מוצרים**  **אחר: \_\_\_\_\_\_**  **העיסוק המבוטח:**  **\_\_\_\_\_\_\_\_\_\_\_\_\_\_\_\_\_** | | **משכיר**  **שוכר**  **זכיין**  **קבלני משנה**  **מזמין שירותים**  **מזמין מוצרים**  **אחר: \_\_\_\_\_\_** | |
| ת.ז./ח.פ. 580154060 | ת.ז./ח.פ. | | ת.ז./ח.פ. | |  | |  | |
| מען: בניין הנדסת תוכנה, אוניברסיטת תל אביב, חיים לבנון 30 , תל אביב 69978 | מען: בניין הנדסת תוכנה, אוניברסיטת תל אביב, חיים לבנון 30 , תל אביב 69978 | | מען | |  | |  | |
|  | תיאור הקשר למבקש האישור הראשי: חברה אם ו/או בת ו/או אחות ו/או קשורה ו/או שלובה ו/או חלק מקבוצה. | |  | |  | |  | |
| **כיסויים** |  | |  | |  | |  | |
| סוג הביטוח  חלוקה לפי גבולות אחריות או סכומי ביטוח | מספר הפוליסה  \*\*\* | נוסח ומהדורת הפוליסה\*\*\* | תאריך תחילה  (ניתן להזין תאריך רטרואקטיבי) | תאריך סיום  (ניתן להזין תאריך רטרואקטיבי) | גבול אחריות לכלל פעילות המבוטח/ סכום ביטוח  **לתקופה / למקרה** | השתתפות עצמית  (אין חובה להציג נתון זה) | מטבע | כיסויים נוספים בתוקף וביטול חריגים \*\*\*\* |
| צד ג' |  |  |  |  | 2,000,000 |  | ₪ | 302 – אחריות צולבת  309 – ויתור על תחלוף לטובת מבקש האישור  315 – כיסוי לתביעות מל"ל  321 - מבוטח נוסף בגין מעשי ומחדלי המבוטח  328 – ראשוניות |
| אחריות מעבידים |  |  |  |  | 20,000,000 |  | ₪ | 309 – ויתור על תחלוף לטובת מבקש האישור  319 – מבוטח נוסף – היה וייחשב מעבידו של מי מעובדי המבוטח  328 – ראשוניות |
| אחריות מקצועית משולב חבות המוצר |  |  |  |  | 4,000,000 |  | ₪ | 309 – ויתור על תחלוף לטובת מבקש האישור  302 – אחריות צולבת  321 - מבוטח נוסף בגין מעשי ומחדלי המבוטח  325 – מרמה ואי יושר עובדים  327 – עיכוב/ שיהוי  328– ראשוניות  332 – תקופת גילוי (12 חודשים)  301 – אובדן מסמכים  326 – פגיעה בפרטיות  339 – הרחבה לסיכון סייבר |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון**.** ניתן להציג בנוסף גם המלל המוצג לצד הקוד ברשימה הסגורה**)\*:** | | | | | | | | |
| **043 – מחשוב**  **103 - שירותי חומרה ו/או תוכנה** | | | | | | | | |
| ביטול / שינוי פוליסה  **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול** | | | | | | | | |
| **תוקף אישור על הסכמה לעריכת ביטוח בלבד\*\***  תאריך תום תקופת האישור על הסכמה לעריכת ביטוח (DD/MM/YYYY)\*\* | | | | | | | | |
| חתימת האישור  **המבטח:** | | | | | | | | |

**נספח ה' – נספח התמורה**

**נספח ו' - דרישות אבטחת מידע ופרטיות עבור ספק שירות ענן**

מצורף כמסמך נפרד.